CELEX: C2005/330/15
Language: et
Date: 2005-12-24 00:00:00
Title: Kohtuasi C-366/05: Eelotsusetaotlus, mille esitas Supremo Tribunal Administrativo  6. juuli 2005.  aasta otsusega kohtuasjas Optimus — Telecomunicações, SA  versus  Fazenda Pública

24.12.2005   
            
            
               ET
            
            
               Euroopa Liidu Teataja
            
            
               C 330/8
            
         Eelotsusetaotlus, mille esitas Supremo Tribunal Administrativo 6. juuli 2005. aasta otsusega kohtuasjas Optimus — Telecomunicações, SA versus Fazenda Pública
   (Kohtuasi C-366/05)
   (2005/C 330/15)
   Kohtumenetluse keel: portugali
   Euroopa Ühenduste Kohus on saanud Supremo Tribunal Administrativo 6. juuli 2005. aasta otsusega esitatud eelotsusetaotluse kohtuasjas Optimus –Telecomunicações, SA v. Fazenda Pública, mis saabus kohtukantseleisse 29. septembril 2005.
   Supremo Tribunal Administrativo küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta (1), muudetud nõukogu 10. juuni 1985. aasta direktiiviga 85/303/EMÜ, (2) artikli 7 lõiget 1 tuleb tõlgendada kitsalt, nii, et selles artiklis liikmesriikidele pandud kohustus vabastada maksust teatud kapitali suurendamise tehingud kehtib vaid nende tehingute osas, mida direktiivi enne 1985. aastat kehtinud redaktsiooni kohaselt võis maksust vabastada või millele võis kohaldada vähendatud maksumäära, st ainult artikli 4 lõikes 2 ja artiklis 8 viidatud tehingute osas — mis lisaks sellele olid 1. juuli 1984. aasta seisuga maksust vabastatud või millele kohaldati vähendatud maksumäära?
            
         
               2.
            
            
               Kas nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta, muudetud nõukogu 10. juuni 1985. aasta direktiiviga 85/303/EMÜ, artikli 7 lõiget 1 ning artiklit 10 tuleb tõlgendada nii, et nendega keelatakse sellise siseriikliku õigusnormi alusel, nagu 14. detsembri 2001. aasta dekreetseadus nr 322–B/2001, millega lisati templimaksu üldtabelisse punkt 26 — kapitalimaks — templimaksu nõudmine Portugali õiguse alusel asutatud aktsiaseltsi sularahas teostatud kapitali suurendamise tehingult, kui 1. juuli 1984. aasta seisuga võis nimetatud tehingule kohaldada templimaksu, kuid see tehing oli templimaksust vabastatud?
            
         
      (1)  EÜT L 249, lk 25.
   
      (2)  EÜT L 156, lk 23.